Tǒ mit vollē· aber trúfet
Tǒ mit vollē· aber trúfet·
vf die roſē ane tuft·
vſſer bollen· ſchone ſlúfet·
māger loſen bluͤte kluft·
dar in ſenkēt· ſich dú vogellin·
dú gedoͤne lut erklenkent·
dc vil ſchone· kan geſin·

Bi der wúnne· wol mit eren·
ſol ſich kleiden mannes lip·
dc im kvnne· froͤide meren·
ein beſcheiden ſelig wib·
ſwer v̾ſchuldē wibes mīne ſol·
der mv̊s ringē· nach ir hulden·
mit vil dingen· tugende vol·

Swer mit ſinne· valſch kan vͤben·
als ein dieplich nach gebur·
der wil minne ſo betruͤbē·
dc ir lieplich lon wirt ſvr·
wā ſol zwiſchē· mīne mit genvht·
trúwe ī glanzer· ſtete miſchē·
dc birt ganzer froͤiden fruht·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse